Hondūro ir Lietuvos santykiai

Hondūro ir Lietuvos santykiai – dvišaliai tarptautiniai santykiai tarp Hondūro ir Lietuvos.
Tarpukariu diplomatinių santykių užmegzta nebuvo.

Diplomatiniai santykiai užmegzti 2005 m. sausio 26 d.

Lietuvoje 2022 m. pradžioje gyveno 12 Hondūro piliečių.

Abi šalys yra Jungtinių Tautų narės. Abi 2022–2024 m. laikotarpiui buvo išrinktos į Jungtinių Tautų Žmogaus teisių tarybą.Lietuva pirmą kartą tapo Jungtinių Tautų Žmogaus teisių tarybos nare (lrt.lt) Vyrauja daugiašalis bendradarbiavimas Jungtinėse Tautose.

Hondūras yra akreditavęs ambasadą Lietuvai Belgijoje.Užsienio atstovybės ir garbės konsulatai (Lietuvos Respublikos užsienio reikalų ministerija). Tikrinta 2022-09-30  Lietuva savo ambasadoriaus Hondūrui paskyrusi nėra. Tegusigalpoje veikia Lietuvos garbės konsulatas (garbės konsulas – Luisas Chosė Kafie).Informacija apie Hondūrą keliaujantiems (Lietuvos Respublikos užsienio reikalų ministerija). Tikrinta 2022-09-30

 Santykių istorija 

 Pirmieji kontaktai 
Tarpukariu tarp valstybių diplomatiniai santykiai neužmegzti.Kraujelis, R., 276 psl.

SSRS vykdytos Lietuvos okupacijos metais Hondūras palaikė ryšius su Lietuvos diplomatinėmis atstovybėmisKraujelis, R., 199 p. ir netiesiogiai bei neoficialiai išreikšdamas pritarimą Baltijos valstybių aneksijos nepripažinimui, laikėsi tyliosios nepripažinimo politikos.

1949 m. kelių Centrinės Amerikos valstybių atstovai Jungtinėse Tautose Hondūro ambasadoriaus Kareraso iniciatyva kreipėsi į JAV delegacijos prie Jungtinių Tautų vadovą Džeimsą Bairnesą su klausimu, ar būtų paranki proga iškelti Baltijos tautų okupacijos klausimą Jungtinėse Tautose, tačiau į tokį siūlymą D. Bairnesas replikavo, kad laikas esąs nepatogus.

 Santykiai nuo 2005 m. 
Lietuva ir Hondūras diplomatinius santykius užmezgė 2005 m. sausio 26 dieną, Lietuvos ambasadoriui Švedijoje Petrui Zapolskui ir Hondūro ambasadoriui Švedijoje Ivanui Romerui-Martinesui Lietuvos ambasadoje Stokholme pasirašius bendrą deklaraciją, kuria užmezgami dvišaliai diplomatiniai santykiai. Hondūras tapo 137 valstybe, su kuria Lietuva užmezgė diplomatinius santykius.Lietuva užmezgė diplomatinius santykius su Hondūru (Lietuvos Respublikos užsienio reikalų ministerija)

2009 m. birželio 28 d. Hondūro kariškiams įvykdžius valstybinį perversmą, rugsėjo 24 d. Demokratijų bendrijai pirmininkavusios Lietuvos užsienio reikalų ministras Vygaudas Ušackas bendrijos posėdžio Niujorke (JAV) metu kartu su kitais Demokratijų bendrijos užsienio reikalų ministrais priėmė pareiškimą dėl situacijos Hondūre. Raginta „atkurti demokratinę tvarką, žmogaus teises ir pagrindines laisves“ po Hondūre įvykusio perversmo.Lietuva sukvietė Demokratijų bendrijos šalis nares ir stebėtojas į pirmąjį ministrų posėdį Niujorke (Lietuvos Respublikos užsienio reikalų ministerija)

2016 m. rugsėjo 29 d. tarp Lietuvos ir Hondūro Briuselyje (Belgija) pasirašytas memorandumas dėl dvišalių konsultacijų.Pasirašytas Lietuvos ir Hondūro susitarimo memorandumas dėl dvišalių konsultacijų (Lietuvos Respublikos užsienio reikalų ministerija) 

 Ekonominiai santykiai 
2018 m. duomenimis, prekybos apyvarta tarp Lietuvos ir Hondūro siekė 182,2 tūkst. eurų.

Prekybos balanse dominuoja importas iš Hondūro į Lietuvą.

 Eksportas sudaro 64,2 tūkst. eurų.
 Importas sudaro 118,0 tūkst. eurų.

 Metai  2016  2017  2018 Eksportas į Hondūrą (tūkst. eur.) 173,1  457,4  64,2 Importas iš Hondūro (tūkst. eur.) 2,2  6,0  118,0

 Pilietiniai mainai 
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Hondūro piliečių skaičius Lietuvoje 2  5  6  12

 Pasiuntinių ir ambasadorių sąrašas 

 Pasiuntiniai Lietuvai 
Sąrašas yra nepilnas
 nuo 2015 m. – Robertas Floresas Bermudesas, trečiasis (rezidavo Briuselyje)
 nuo 2017 m. – Robertas Očoa Madridas (rezidavo Briuselyje)Viceministras su Hondūro ambasadoriumi aptarė dvišalių santykių aktualijas (Lietuvos Respublikos užsienio reikalų ministerija) 

 Pasiuntiniai Hondūrui 
Lietuva nėra akreditavusi ambasadoriaus Hondūrui.

 Šaltiniai 

 Literatūra 


 Nuorodos 
 Hondūras | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Hondūras